stanford-oval/wikipedia huggingface dataset:
המנהיג העליון של קוריאה הצפונית
ראשי הפרלמנט

| # | דיוקן | שם | תחילת כהונה | סוף כהונה | מפלגה פוליטית |
| --- | --- | --- | --- | --- | --- |
יו"ר הוועדה המתמדת של אספת העם העליונה
| 1 |  | קים טו-בונג | 9 בספטמבר 1948 | 20 בספטמבר 1957 | מפלגת הפועלים |
| 2 |  | צ'וי יונג-גון | 20 בספטמבר 1957 | 28 בדצמבר 1972 | מפלגת הפועלים |
| 3 |  | הואנג ג'אנג יופ | 28 בדצמבר 1972 | 1983 | מפלגת הפועלים |
| 4 |  | יאנג היונג-סופ | 1983 | 5 ספטמבר 1998 | מפלגת הפועלים |
יו"ר אספת העם העליונה
| 5 |  | צ'וי תאיי-בוק | 5 ספטמבר 1998 | 11 באפריל 2019 | מפלגת הפועלים |
| 6 |  | פאק תאיי-סונג | 11 באפריל 2019 | מכהן | מפלגת הפועלים |
ראשי הצבא

| # | דיוקן | שם | תחילת כהונה | סוף כהונה | מפלגה |
| --- | --- | --- | --- | --- | --- |
יו"ר הוועדה הצבאית המרכזית של המפלגה
| 1 |  | קים איל-סונג | 26 ביוני 1950 | 28 בדצמבר 1972 | מפלגת הפועלים |
יו"ר ועדת ההגנה הלאומית
| (1) |  | קים איל-סונג | 28 בדצמבר 1972 | 9 באפריל 1993 | מפלגת הפועלים |
| 2 |  | קים ג'ונג-איל | 9 באפריל 1993 | עודנו מכהן (מת; ראו הסבר למטה) | מפלגת הפועלים |
היושב ראש הראשון של ועדת ההגנה הלאומית
| 3 |  | קים ג'ונג-און | 13 באפריל 2012 | 29 ביוני 2016 | מפלגת הפועלים |
יו"ר הוועדה לענייני המדינה
| (3) |  | קים ג'ונג-און | 29 ביוני 2016 | מכהן | מפלגת הפועלים |
קים ג'ונג-איל מת ב-17 בדצמבר 2011, אבל מאז מותו נושא בתואר "יו"ר ועדת ההגנה הלאומית הנצחי". לכן בנו ויורשו קים ג'ונג-און, נשא בתואר "היו"ר הראשון".
ראו גם

פוליטיקה של קוריאה הצפונית
מערכת המשפט בקוריאה הצפונית
הנשיא הנצחי של הרפובליקה
פיהרר
קאודיו
המנהיג העליון של איראן
טוטליטריזם
דיקטטורה
נשיא קוריאה הדרומית
הערות שוליים

↑  Petrov, Leonid (12 באוקטובר 2009). "DPRK has quietly amended its Constitution". Leonid Petrov's KOREA VISION. נבדק ב-12 בספטמבר 2015. {{cite web}}:  (עזרה)
↑  "Article 100". Socialist Constitution of the Democratic People's Republic of Korea (PDF). Amended and supplemented on April 1, Juche 102 (2013), at the Seventh Session of the Twelfth Supreme People's Assembly. Pyongyang: Foreign Languages Publishing House. 2014. p. 22. ISBN 978-9946-0-1099-1.{{cite book}}:  תחזוקה - ציטוט: others (link)
דגל המפלגה
הדגל של צבא העם הקוריאני
בוב מורלי

| --- | --- |

מורלי בוונדרקון, 2016
 לידה:  20 בדצמבר 1984 (בן 40) ויקטוריה, אוסטרליה אוסטרליה
 שם לידה:  Robert Alfred Morley 
 מדינה:  אוסטרליה 
 תקופת הפעילות:  מ-2004
 מקום לימודים:  אוניברסיטת לה-טרובה 
 בת זוג:  אלייזה טיילור (2019–)
 מספר צאצאים:  1
 פרופיל ב-IMDb
 
רוברט אלפרד "בוב" מורלי (באנגלית: Robert Alfred "Bob" Morley; נולד ב-20 בדצמבר 1984) הוא שחקן אוסטרלי, שהתפרסם בשל תפקידו כבלאמי בלייק בסדרת הטלוויזיה "המאה" ברשת The CW.
ביוגרפיה

מורלי נולד בעיירה קנייטון במחוז ויקטוריה שבאוסטרליה לאם פיליפינית ולאב אוסטרלי-אירי. אביו נפטר בילדותו, ויש לו שתי אחיות ואח גדולים.
הוא למד דרמה בבית הספר עד גיל 11, אז התבקש לעזוב. לאחר לימודי התיכון הוא עבר למלבורן כדי ללמוד לתואר ראשון בהנדסה, אך לאחר שנת לימודים הוא עבר ללמוד אמנות באוניברסיטת לה-טרובה והשיג לעצמו סוכן.
קריירה

מורלי החל את הקריירה שלו במשחק בהפקות תיאטרון שונות באוניברסיטה. מורלי הופיע בשנת 2005 בסרט דל-התקציב Dead Harvest, בבימויו של דמיאן סקוט. הוא קיבל תפקיד במחזה "Angels with Dirty Faces" והופעתו משכה את תשומת לבם של בוחני הליהוק של אופרת הסבון "קרוב רחוק". מורלי הצטרף לסדרה בשנת 2006 בתפקיד "דרו קרטיס". בשנת 2006, על תפקידו בתור דרו, היה מורלי מועמד לפרס "הפופולרי ביותר לכישרון חדש".
מורלי הופיע בעונה השנייה של תוכנית ריאליטי שירה אוסטרלית של סלבריטאים, "צריך שניים", ממאי 2007, והודח ב-12 ביוני 2007, על אף שקיבל את הציון הגבוה ביותר מכולם. בשנת 2008, מורלי עזב את "קרוב רחוק" ולוהק בתפקיד "טוני מורטי" בסדרה "The Strip". הסדרה בוטלה בשל רייטינג נמוך ולא חזרה לעונה שנייה.
בשנת 2009 הוא כיכב בתור לורקה במחזה "Palindrome for a Dead Poet". בשנה שלאחר מכן, הופיע מורלי בפרק 5 של עונה 4 של "פטרול ימי". בחודש יוני 2011 הצטרף לצוות של אופרת הסבון הפופולרית "שכנים שכנים" בתור איידן פוסטר בן הזוג של אחת הדמויות הראשיות, הדמויות של מורלי ומייסון יצרו את הזוג ההומוסקסואלי הראשון של הסדרה. מורלי לקח הפסקה של עשרה שבועות מן הסדרה כדי להופיע בסרט הספורט "Blinder", סרט על כדורגל אוסטרלי. הוא חזר ל"שכנים שכנים " בתחילת יוני 2012 עד שעזב סופית ב-2013.
בשנת 2014 שיחק בסרט הקולנועי "אבודים בעיר הלבנה" לצדה של היילי בנט. באותה שנה החל לשחק את התפקיד של בלאמי בלייק בסדרת הדרמה והמד"ב האמריקאית "המאה" של רשת The CW, שצולמה בקנדה. העונה השביעית והאחרונה של הסדרה סיימה את שידוריה בספטמבר 2020 לאחר שבע עונות שבמהלכן זכה מורלי למספר פרסים ומועמדויות.
חיים אישיים

ב-5 במאי 2019 נישא לאלייזה טיילור, ששיחקה לצדו בסדרה "המאה". בתחילת 2020 חשפו מורלי וטיילור כי הם עברו הפלה טבעית בזמן צילומי העונה האחרונה של הסדרה. במרץ 2022 נולד בנם הבכור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | Road Kill | קרייג |  |
| 2013 | Blinder | ניק |  |
| 2014 | אבודים בעיר הלבנה | אבי |  |
| 2023 | I'll Be Watching | מרכוס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006–2008 | קרוב רחוק | דרו קורטיס | 262 פרקים |
| 2008 | Scorched | ברנדן | סרט טלוויזיה של ערוץ 9 |
| 2008 | The Stript | טוני מורטי | תפקיד ראשי; 13 פרקים |
| 2010 | פטרול ימי | שון | פרק: "Paradise Lost" |
| 2011–2013 | שכנים שכנים | איידן פוסטר | 50 פרקים |
| 2014–2020 | המאה | בלאמי בלייק | תפקיד ראשי (7 עונות); 85 פרקים גם במאי הפרק: "Ashes to Ashes" |
| 2016 | מנצחים ומפסידים | איתן קווין | 2 פרקים |
| 2021–2023 | לאהוב אותי (אנ') | פיטר קיי | תפקיד ראשי (2 עונות); 12 פרקים |
פרסים ומועמדויות

| שנה |  | פרס | קטגוריה | תוצאה |
| --- | --- | --- | --- | --- |
| 2007 | קרוב רחוק | Logie Awards | Most Popular New Male Talent | מועמדות |
| 2015 | המאה | פרסי בחירת הנוער 2015 | שחקן מסדרת מדע בדיוני\פנטזיה | מועמדות |
| 2016 | המאה | פרסי בחירת הנוער 2016 | כימיה על המסך (עם אלייזה טיילור) | מועמדות |
| 2017 | המאה | E! Online | Alpha Male Madness | זכייה |
| 2017 | המאה | פרסי בחירת הנוער 2017 | שחקן מסדרת מדע בדיוני\פנטזיה | מועמדות |
| 2018 | המאה | E! Online | Alpha Male Madness | זכייה |
| 2018 | המאה | פרסי בחירת הנוער 2018 | שחקן מסדרת מדע בדיוני\פנטזיה | מועמדות |
| 2019 | המאה | פרסי בחירת הנוער 2018 | שחקן מסדרת מדע בדיוני\פנטזיה | מועמדות |
הערות שוליים

↑  Catie Powers, Home and Away alum Bob Morley and Neighbours star Eliza Taylor welcome their first child. TV Week. 21 March 2022
| --- | --- |
בקרת זהויות :  GND: 1241860785  ISNI: 0000 0004 6805 7724  LCCN: no2016096115  SUDOC: 235685720  VIAF: 43147121673326390443   WorldCat (עם VIAF): 43147121673326390443
יאניק קרסקו

יאניק פריירה קרסקו (באנגלית: Yannick Ferreira Carrasco; נולד ב-4 בספטמבר 1993 באיקסל שבבלגיה) הוא כדורגלן בלגי המשחק בעמדת הקיצוני באל שבאב ריאד ובנבחרת בלגיה.
קריירה

קרסקו נולד בעיר איקסל שבבלגיה להורים ממוצא פורטוגזי וספרדי, החל לשחק כדורגל במספר מועדונים קטנים בבלגיה מהם התקדם לראסינג גנק. בשנת 2010, כשהוא מסיים את דרכו בקבוצת הנוער של ראסינג גנק עבר קרסקו לצרפת וחתם במונקו. ב-30 ביולי 2012, ערך קרסקו את הופעת הבכורה שלו במדי מונקו וגם כבש את שער הבכורה שלו בקבוצה בניצחון 0–4 על טור בליגה השנייה בצרפת. ב-13 באפריל 2013 כבש קרסקו צמד שערים בניצחון מונקו 0–2 על אוסר. בעונתו הראשונה בקבוצה, רשם קרסקו 27 הופעות ושישה שערים כשמונקו עלתה בחזרה לליגה 1.
ב-5 באוקטובר 2013, כבש קרסקו את שער הבכורה שלו בליגה 1 בניצחון 1–2 על סנט אטיין. ב-20 באוקטובר, כבש קרסקו צמד שערים בתיקו 2-2 של מונקו עם סושו.
ב-25 בפברואר 2015, כבש קרסקו את השער השלישי בניצחון 1–3 של מונקו על ארסנל בשלב שמינית גמר ליגת האלופות.
ב-10 ביולי 2015, חתם קרסקו לחמש שנים באתלטיקו מדריד ששילמה עבורו למונקו 20 מיליון אירו.
ב-18 באוקטובר 2015, כבש קרסקו את שער הבכורה שלו במדי אתלטיקו מדריד בניצחון 0–2 על ריאל סוסיאדד. ב-15 באוקטובר 2016, הבקיע שלושער ראשון בקריירה בניצחון 1–7 על גרנדה. ב-28 במאי 2016 כבש קרסקו את שער השוויון של קבוצתו, בדקה ה-80, מול ריאל מדריד, במסגרת משחק גמר ליגת האלופות. היה זה השער הראשון של שחקן בלגי בגמר ליגת האלופות.
בעונת 2016/2017 ביסס את עצמו קרסקו כשחקן הרכב באתלטיקו מדריד, ב-21 באוקטובר 2016 האריך קרסקו את חוזהו עד לשנת 2022 וסעיף שחרורו עלה ל-100 מיליון אירו.
ב-26 בפברואר 2018, הודיעה אתלטיקו מדריד על מכירתו לעולה החדשה בסין, דליאן ייפאנג תמורת 30 מיליון יורו.
ב-31 בינואר 2020 חזר קרסקו לאתלטיקו מדריד והושאל עד לסוף העונה. ב-8 בספטמבר חזר באופן רשמי לאתלטיקו בחוזה לארבע שנים.
קריירה בינלאומית

קרסקו ערך את הופעת הבכורה שלו בנבחרת בלגיה במרץ 2015 כשעלה כמחליף בדקה ה-69 בניצחון נבחרתו 0–5 על נבחרת קפריסין במסגרת מוקדמות יורו 2016, גם בטורניר עצמו הוא נכלל בסגל הנבחרת כאשר את שער הבכורה שלו כבש בשלב שמינית הגמר בתחרות בניצחון 0–4 על הונגריה.
קרסקו גם נכלל בסגל הנבחרת במונדיאל 2018 בו הגיעה נבחרתו עד למקום השלישי.
נכלל בסגל נבחרת בלגיה לטורניר מונדיאל 2022.
נכלל בסגל נבחרת בלגיה לטורניר יורו 2024.
חיים אישיים

קרסקו נולד לאב פורטוגלי ולאם ספרדייה. אביו עזב את המשפחה כשיניק היה עדיין ילד, והשאיר את אמו, כרמן לגדל אותו ואת אחיו מיילן לבד. יש לו שני אחים למחצה הצעירים ממנו, הוגו וסיליה.
ב-2017 התחתן קרסקו עם מיס בלגיה לשעבר, נומי הפארט.
תארים > אתלטיקו מדריד

לה ליגה: 2020/2021
אליפות ליגת המשנה בצרפת: 2012/2013
מונדיאל 2018: מקום שלישי
מוחמד סייד טנטאווי

| --- | --- |
אין תמונה חופשית
 לידה:  28 באוקטובר 1928 סוהאג, מצרים 
 פטירה:  10 במרץ 2010 (בגיל 81) מצרים 
 מדינה:  מצרים 
 מקום קבורה:  אל-בקיע 
 השכלה:  אל-אזהר 
 מעסיק:  אל-אזהר 
 תפקיד:  Grand Mufti of Egypt (1986–1996)  Grand Imam of al-Azhar (1996–2010) 
 השקפה דתית:  אסלאם, אסלאם סוני 
 
מוחמד סייד טנטאווי (בערבית: محمد سيد طنطاوي; 28 באוקטובר 1928 – 10 במרץ 2010) היה האימאם הגדול של מסגד אל-אזהר והשייח' הגדול של אוניברסיטת אל-אזהר בקהיר. טנטאווי מוכר כסמכות רוחנית מובילה בעולם המוסלמי הסוני ויש שתיארוהו בתור "הסמכות הסונית הערבית הבכירה ביותר", כ"מי שהוכר כסמכות הרוחנית הבכירה לכמעט מיליארד מוסלמים סונים" וכן "סמכות נעלה".
תולדות חייו

טנטאווי נולד בכפר סאלים שרקייה שבמצרים עילית. כבר בגיל צעיר בלט בתפיסתו המהירה ועוד בהיותו תלמיד בבית הספר היסודי היה לחפיז. בשנת 1944 הוא המשיך את הכשרתו בלימודי הדת במכללה דתית באלכסנדריה ומשם עבר לקהיר, שם המשיך בלימודים אקדמיים באוניברסיטת אל-אזהר. הוא סיים לימודי תואר ראשון בהצטיינות, בשנת 1959 סיים לימודי תואר שני בחינוך ובשנת 1966 קיבל תואר דוקטור לפילוסופיה. עבודת הדוקטורט שלו עסקה ביהודים בקוראן ובסונה. בין השנים 1972-1976 עבד באוניברסיטה האסלאמית בלוב ואז מונה לדיקן פקולטת אוסול א-דין של אוניברסיטת אל-אזהר בקמפוס אסיוט. בין השנים 1980–1984 שימש כראש המחלקה לפרשנות וחקר האסלאם באוניברסיטה האסלאמית באל-מדינה, ערב הסעודית וכן כמרצה אורח באוניברסיטת בצרה בעיראק. בשנת 1985 מונה טנטאווי לדיקן הפקולטה ללימודי האסלאם והשפה הערבית באוניברסיטת אל-אזהר בקהיר. ביום הולדתו, 28 באוקטובר 1986, מינה אותו נשיא מצרים חוסני מובארכ למופתי הגדול של רפובליקת מצרים הערבית. הוא שירת בתפקיד זה לאורך 10 שנים. ב-17 במרץ 1996 הוא מונה לשייח' הגדול של אוניברסיטת אל-אזהר, המוסד האקדמי הבולט ביותר בעולם הערבי.
בשנת 2004 השתתף טנטאווי בהלוויית יאסר ערפאת ונשא את תפילת האשכבה (סלאת אל-ג'נאזה) בטקס שנערך בקהיר, בטרם הוטס הארון לקבורה ברמאללה.
ב-10 במרץ 2010 מת טנטוואי מהתקף לב בעת ביקור בערב הסעודית. את מקומו כאימאם אל-אזהר מילא ד"ר אחמד א-טייב.
עמדותיו

טנטאווי התפרסם בעמדתו המתנגדת לפיגועי התאבדות בכלל ולפיגועים כאלה נגד ישראלים. זאת בדחותו את הטענה כי כל הישראלים הם מטרות לגיטימיות כיוון שבשלב כלשהו כולם יאחזו בנשק. בשנת 2003 הוא כינה מחבלים מתאבדים בשם "אויבי האסלאם" והוסיף כי "אנשים בעלי אמונות שונות חייבים לשתף פעולה כדי שלא להיקלע לעימותים חסרי תכלית ולשנאה. קיצוניות היא האויב של האסלאם. בעוד ג'יהאד מותר על פי האסלאם להגנת אדמתו של אדם ולעזרה למדוכא. ההבדל בין ג'יהאד באסלאם והקיצוניות הוא כמו שמיים וארץ."
בדברים שנשא לאחר פיגועי 11 בספטמבר אמר "אין זה ביטוי של אומץ כלל להרוג אדם חף מפשע, או להרוג אלפי בני אדם, כולל גברים ונשים וילדים" הוא אמר כי קריאתו של אוסמה בין לאדן לג'יהאד נגד המערב "איננה תקפה ואיננה מחייבת מוסלמים" והוסיף "הרג אזרחים חפים מפשע הוא מעשה נורא ומזעזע אשר אין דת היכולה לאשרו". לדעת טנטאווי, הקוראן "אוסר באופן מפורש את המעשים שבהם מואשמים אנשי הטליבאן ואל-קאעידה"
טנטאווי הביע התנגדות לנשים המשמשות בתפקיד אימאם ובשנת 2001 פרסם פתווה האוסרת על נשים לשמש כאם פונדקאית ועל הפריית נשים בזרע בעלן שנפטר. מנגד, בעת המחלוקת שהתעוררה בצרפת סביב האיסור על לבישת חיג'אב (כיסוי ראש מוסלמי לנשים) לתלמידות בתי ספר במדינה, פרסם טנטאווי פתווה המתירה לתלמידות מוסלמיות להסיר את כיסוי הראש בבית הספר, זאת על יסוד עקרון הרע במיעוטו. טנטאווי אף פרסם פתווה המתירה הפלה מלאכותית לנשים אשר הריונן נגרם כתוצאה מאונס. בשנת 1997 יצא טנטאווי בגלוי כנגד המנהג של השחתת איבר המין הנשי בעולם המוסלמי ואמר "העולמא של האסלאם תמימי דעים כי אין קשר בין מילת נשים ובין הדת" הוא אף גילה כי בתו לא נימולה.
עמדותיו > עמדותיו ביחס ליהודים

בעבודת הדוקטורט שלו, תיאר טנטאוי את גישתו של האסלאם ליהודים. ליחסו מאפיינים אנטישמיים רבים; כך למשל הוא מתמצת את תיאורם בקוראן, הספר הקדוש ביותר לאסלאם:
הקוראן מתאר את היהודים כבעלי מאפיינים מנוונים מיוחדים להם: הם הורגים את נביאי האל, משבשים ומעוותים את מילותיו בתורה על ידי הוצאתם מהקשרם, צורכים ומבזבזים את כספי האנשים בהגזמה, אינם מרחיקים עצמם מהרוע שטמון בהם בשל תאוות הבשרים הטבועה בהם... הם כחמורים נושאי ספרים אשר האל כלא את נשמותיהם בתוך קופים וחזירים..רק מיעוט מהיהודים שומרים את מילתם..לא כל היהודים רעים - הטובים מתאסלמים בעוד הרעים שבהם לא.
הערות שוליים

↑  Informed Comment
↑  Grand Sheikh condemns suicide bombings
↑  An invitation he just couldn't resist
↑  The Grand Imams of Al-Azhar (Shuyukhul Azhar)
↑  Arafat's funeral held in Cairo BBC News, 12 November, 2004.
↑  Cleric condemns suicide attacks
↑  Islamic world deplores US losses, BBC New, 14 September, 2001.
↑  Shaykh Tantawi says Koran forbids what al-Qaida, Taliban did Embassy of the United States of America in Jakarta, Indonesia.
↑  Egypt clerics ban surrogate mothers BBC News, 2 April, 2001.
↑  Sheikh sanctions headscarf ban BBC News, 30 December, 2003.
↑  Egyptian ban on female circumcision upheld BBC News, December 28, 1997.
↑  The Qur'an: Israel Is Not for the Jews: Claims to the Holy Land :: Middle East Quarterly
| --- | --- |
בקרת זהויות :  NLI: 987007278021605171  BnF: cb145716316 (data)  GND: 10334599X  ISNI: 0000 0000 8172 6209  LCCN: n88226811  NTA: 084975881  VIAF: 107602260   WorldCat (עם VIAF): 107602260
קבוצת חמת

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  חמת
 תקופת הפעילות:  1951–הווה (כ־74 שנים)
 מיקום המטה:  אשדוד
 משרד ראשי:   אשדוד, ישראל ישראל
 שליטה בחברה:  יואב גולן (54%)
 ענפי תעשייה:  מתכת ומוצרי בניה
 מוצרים עיקריים:  כלים סניטריים, ברזים ומוצרי אינסטלציה מפלסטיק
 שווי שוק:  609 מיליון ש"ח (13 בפברואר 2025)
 הכנסות:  967 מיליון ש"ח (2023)
 רווח תפעולי:  86.3 מיליון ש"ח (2023)
 רווח:  41.3 מיליון ש"ח (2023)
 הון עצמי:  535 מיליון ש"ח (2023)
 סך המאזן:  1.53 מיליארד ש"ח (2023)
 יו"ר:  יואב גולן
 מנכ"ל:  יאיר לוי
 עובדים:  1200
  
 hamat.co.il
 
קבוצת חמת בע"מ היא חברת החזקות ישראלית, המובילה בישראל בתחום מוצרי גמר הבנייה ועיצוב הבית. החברה מתמחה בתחומי הייצור, השיווק והייצוא של מגוון מוצרים לחדרי אמבטיה, חדרי שירותים ומטבחים. החברה התאגדה בשנת 1951 והונפקה ב-1993 בבורסה לניירות ערך בתל אביב.
היסטוריה

קבוצת חמת התאגדה בישראל בשנת 1951 תחת השם "מרחב - מרכז חומרי בניה וקרמיקה" (בקיצור: "מרחב"). בשנת 2013 שונה שמה לשם הנוכחי.
חברת כור, שהייתה בעלת השליטה ב"מרחב" וכן ב"חמת ארמטורות ויציקות" וב"חרסה", הכלילה את חמת ואת חרסה כחברות בנות של "מרחב". בתחילת 1993 הנפיקה כור את "מרחב" בבורסה לניירות ערך בתל אביב, ובשנת 1999 מכרה את יתרת החזקותיה ב"מרחב" לחברת ליפסקי.
בשנת 2000 רכשה "מרחב" את חברת ליפסקי מוצרי אינסטלציה.
בשנת 2003 נוסדה חמת מקלחונים (שמפעלה ממוקם באשדוד), המייצרת ומשווקת מקלחונים סטנדרטיים.
בשנת 2006 התבצעה הנפקת מניות לקרן ההשקעות הפרטית קרן פימי, שביחד עם קבוצת כתר רכשו את השליטה ב"מרחב".
בשנת 2011 הועברה השליטה בחברת "מרחב" מקבוצת פימי וכתר פלסטיק לחברת ניאור החזקות שבבעלות יואב גולן.
בדצמבר 2021 רכשה החברה את השליטה (70%) ב"מטבחי זיו" תמורת 35 מיליון ש"ח.
פעילות החברה

החברה פעילה, דרך החברות הבנות שבבעלותה, בתחומי הייצור, השיווק והייצוא של מגוון מוצרים מעוצבים לחדרי אמבט, שירותים ומטבחים, כגון: ברזי אמבט וברזי מטבח, מקלחונים, מוצרי אינסטלציה, כלים סניטריים ועוד.
לקוחות החברה הם בעיקר אולמות תצוגה, סוחרים וסיטונאים, בשנת 2018 חמת רכשה את חברת חזיבנק דיזיין והחלה למכור ללקוחות פרטיים.
החברה פעילה בעיקר בישראל, אך פועלת גם בגרמניה ובצפון אמריקה.
פעילות החברה > אתרי ייצור

נכון לשנת 2019, לחברה שלושה אתרי ייצור:
באשדוד – מפעל לייצור ברזים ומקלחונים
באיזמיר – מפעל לייצור כלים סניטריים (כיורים ואסלות)
בברקן – מפעל למוצרי פלסטיק לאמבטיה, למטבח ולאינסטלציה
חברות בת > חמת ארמטורות ויציקות בע״מ

חמת עוסקת בפיתוח, ייצור ושיווק ברזים. הייצור מתבצע במפעל באשדוד שם מתבצעים כל תהליכי הייצור: החל מהיציקה דרך השיבוב, הצבע, הציפוי, הליטוש וכלה בגימור במגוון סגנונות.
חברות בת > ליפסקי (חרסה סטודיו בע״מ)

ליפסקי  הוקמה בשנות ה-60 והייתה החברה הראשונה בארץ שפיתחה את אביזרי התבריג מפלסטיק לתחום האינסטלציה. כיום היא ממשיכה לעסוק בייצור תשומות לבניה מפלסטיק כגון: מוצרי אינסטלציה סניטרית, צינורות אינסטלציה, מוצרי סניטציה מפלסטיק, ציוד לאינסטלטורים ועוד.
חברות בת > חמת שיווק והפצה בע״מ (לשעבר: צוקר את מינקין)

נרכשה על ידי קבוצת חמת ב-2014. החברה אחראית לפעילויות הייבוא, השיווק וההפצה של הקבוצה לחנויות ולקבלני אינסטלציה ברחבי הארץ.
חברות בת > חזיבנק דיזיין

חברה שנרכשה על ידי קבוצת חמת בינואר 2018. חזיבנק היא חברה קמעונאית בעלת אולם תצוגה בשטח של 1,500 מ״ר בדן דיזיין בבני ברק ומרכז לוגיסטי בפתח תקווה. חזיבנק פונה לפלח השוק היוקרתי ומשווקת בעיקר מותגי פרימיום בתחום הקרמיקה, ריצופים וכלים סניטריים וזאת לפרטיים וקבלנים במסגרת פרויקטים לדיור ופרויקטים מסחריים.
חברות בת > שיש אלוני

שיש אלוני נרכשה על ידי קבוצת חמת בפברואר 2020. שיש אלוני היא חברה קמעונאית בתחום מוצרי הקרמיקה והכלים הסניטריים ובעלת 9 אולמות תצוגה ברחבי הארץ.
חברות בת > מטבחי זיו

מטבחי זיו נרכשה על ידי קבוצת חמת בדצמבר 2021. מטבחי זיו היא חברת מטבחים מהמובילות בתחום ייצור המטבחים בארץ ובעלת 6 אולמות תצוגה ברחבי הארץ.
הערות שוליים

1 2 3 4 5  קבוצת חמת בע"מ: נתונים כספיים באתר מאי"ה.
↑  שינוי פרטי תאגיד - "שמות קודמים של ישות מדווחת: מרחב מרכז חומרי בניה וקרמיקה בע"מ", באתר מאי"ה של הבורסה לניירות ערך
↑  שינוי שם ני"ע/חברה לקבוצת חמת בע"מ, באתר מאי"ה של הבורסה לניירות ערך
↑  אליהו בורוכוב, חיסול חברת העובדים, עיונים בתקומת ישראל 18, כרך 18, (2008) עמ' 158
↑  כור - ליפסקי רכשה את אחזקותיה במרחב, באתר גלובס, 15 באפריל 1999
↑  דוח תקופתי ושנתי לשנת 2013, עמוד 5, באתר מאי"ה של הבורסה לניירות ערך
↑  יובל אזולאי, קבוצת חמת קונה את השליטה במטבחי זיו ב-35 מיליון שקל, באתר כלכליסט, 20 בדצמבר 2021
↑  גולן חזני, חמת רכשה 80% מחזי בנק תמורת 76 מיליון שקל, באתר כלכליסט, 8 בנובמבר 2017
1 2 3  במרץ 2022 רכשה חמת את השליטה בחברת המטבחים מטבחי זיו ובחברת יצרנית חזיתות ארונות המטבחים פורמקס תעשיות. חמת נחשבת לקבוצת מוצרי גמר הבנייה הגדולה בישראל. דוח תקופתי ושנתי לשנת 2015, עמודים 5,3 ו-22, באתר מאי"ה של הבורסה לניירות ערך
מוצרי חמת באולם תצוגה לאביזרי אמבטיה
ישראל שומר

| --- | --- |

אל"ם ישראל שומר בטקס מינויו למפקד חטיבת הנח"ל, אוגוסט 2019
 לידה:  30 באוגוסט 1977 (בן 47) ט"ז באלול ה'תשל"ז אשדוד, ישראל
 מדינה:  ישראל ישראל
 השתייכות:   צבא הגנה לישראל
 תקופת הפעילות:  מ-נובמבר 1995
 דרגה:    תת-אלוף
 תפקידים בשירות
  מפקד פלחה"ן נח"ל  ראש ענף גדס"ר במא"ש במל"י   מפקד גדס"ר נח"ל   מפקד בא"ח נח"ל   מפקד חטיבת בנימין   ראש מחלקת תכנון וארגון בזרוע היבשה   קצין אג"ם של פיקוד הדרום   מפקד חטיבת הנח"ל   ראש מחלקת מבצעים באמ"ץ   מפקד עוצבת המפץ   ראש חטיבת המבצעים באמ"ץ
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע שומר החומות  מלחמת חרבות ברזל
ישראל שומר (נולד ב-30 באוגוסט 1977) הוא קצין בצה"ל בדרגת תת-אלוף, המכהן כראש חטיבת המבצעים באמ"ץ. קודם לכן שימש בין היתר כמפקד עוצבת המפץ, ראש מחלקת מבצעים באמ"ץ, כמפקד חטיבת הנח"ל, כמפקד חטיבת בנימין וכמפקד גדס"ר נח"ל.
ביוגרפיה

שומר נולד, גדל והתחנך באשדוד. התגייס לצה"ל בנובמבר 1995, ושובץ בגדוד 50 בחטיבת הנח"ל. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 50 ומונה למפקד מחלקת מסלול. בהמשך שירת כמפקד מחלקה בגדוד 50. לאחר מכן היה סגן מפקד פלוגת מסלול. בהמשך שימש כמפקד פלוגת מסלול. לאחר מכן מונה למפקד הפלוגה המסייעת בגדוד 50 בין השנים 1999–2001, והוביל אותה בלחימה בדרום לבנון, בזמן הנסיגה מלבנון ובתחילת האינתיפאדה השנייה. בהמשך, מונה למפקד פלחה"ן נח"ל בין השנים 2001–2003, והוביל אותה בלחימה כנגד הטרור הפלסטיני באינתיפאדה השנייה, בין היתר במהלך מבצע חומת מגן. לאחר לימודים, מונה לסגן מפקד גדס"ר נח"ל בין השנים 2006–2007, ושימש בתפקיד בין היתר במהלך מלחמת לבנון השנייה. לאחר מכן יצא ללימודים בפו"ם.
בספטמבר 2008 הועלה לדרגת סא"ל ומונה לראש ענף גדס"ר במרכז לאימונים באש במל"י, ושימש בתפקיד עד שנת 2009. בשנת 2009 מונה למפקד גדס"ר נח"ל. בדצמבר 2010 זכה הגדוד, בפיקודו, בפרס הרמטכ"ל ליחידות מצטיינות. את תפקידו סיים בשנת 2011. לאחר מכן מונה למפקד בא"ח נח"ל בין השנים 2011–2013. במהלך מבצע צוק איתן שהה בלימודי תואר שני, והצטרף ללחימה כקצין במטה מפקד חטיבת הנח"ל, אורי גורדין.
בספטמבר 2014 הועלה לדרגת אל"ם ומונה למפקד חטיבת בנימין. ביולי 2015 הותקף רכבו באבן גדולה, ממרחק של כמטר, על ידי מחבל פלסטיני סמוך לא-ראם. הוא יצא מרכבו לעבר הפלסטיני, מוחמד האני אל-כִּסְבֶּה, בן 17 תושב מחנה הפליטים קלנדיה, שהחל במנוסה. לאחר שניות אחדות של מרדף ירה שומר בגבו של אל-כסבה, ירי שהביא למותו. חקירת האירוע העלתה שההחלטה לירות תוך כדי תנועה ומבלי להביט בין כוונות הנשק, הייתה שלא כפי הוראות הפתיחה באש. ב-10 באפריל 2016 החליט הפרקליט הצבאי הראשי לסגור את תיק החקירה בעניין וסיכם שהאירוע היה שגיאה מבצעית שלא חוצה את הרף הפלילי. בנובמבר 2018 החליט הרמטכ"ל, גדי איזנקוט, לעכב את קידומו בדרגה, בעקבות הכשל המקצועי בהתנהלותו. בספטמבר 2020 דחה בג"ץ עתירה שהגישה משפחתו של אל-כסבה נגד החלטת הפרקליט הצבאי הראשי. את תפקידו סיים באוגוסט 2016.
בשנת 2016 מונה לראש מחלקת תכנון וארגון בזרוע היבשה, ושימש בתפקיד עד שנת 2017, במקביל היה חניך במכללה לביטחון לאומי במחזור מ"ד (2016–2017). ביולי 2017 מונה לקצין אג"ם של פיקוד הדרום, ושירת בתפקיד עד אוגוסט 2019. ב-15 באוגוסט 2019 מונה למפקד חטיבת הנח"ל, תפקיד שבו שירת עד 28 ביוני 2021. שלושה ימים לאחר מכן, ב-1 ביולי 2021, שב לשמש כמפקד החטיבה, לאחר פטירת מחליפו, שרון אסמן, שהתמוטט בעת אימון בוקר, ושירת בתפקיד עד 1 בספטמבר 2021. בתפקידו הבא היה ראש מחלקת מבצעים באמ"ץ. הוא מילא תפקיד זה עד יולי 2023.
בספטמבר 2023 הועלה לדרגת תא"ל ומונה למפקד עוצבת המפץ.
ב-7 באוקטובר 2023, עם פרוץ מלחמת חרבות ברזל, פלשו מחבלי ארגון הטרור חמאס וביצעו את הטבח בכפר עזה. בשעות הראשונות ניהל שומר את הלחימה נגד המחבלים בקיבוצו, כפר עזה, עם חבריו מהקיבוץ, בעוד משפחתו שוהה בממ"ד. בשעות הצהריים חברו אליו ללחימה כוחות צה"ל. במקביל, הורה על גיוס האוגדה שבפיקודו, עוצבת המפץ, ובאותו הלילה, חבר לפקודיו וחייליו סמוך לגבול ישראל–לבנון, להגנה ולחימה בחזית הצפונית במלחמת חרבות ברזל. גיסו של שומר, יובל סלומון, נהרג בשכונת הצעירים של כפר עזה ב-7 באוקטובר.
במאי 2024 במהלך מלחמת חרבות ברזל, החליט הרמטכ"ל הרצי הלוי על מינויו של שומר לראש חטיבת המבצעים באגף המבצעים במטכ"ל, וביוני 2024 הוא נכנס לתפקיד. במהלך תפקידו השתתף בהכנת מתקפת המנע הישראלית נגד חזבאללה (אוגוסט 2024), שארגון הטרור פתח בה כנקמה על ההתנקשות בפואד שוכר.
חיים אישיים

שומר בעל תואר ראשון במדעי החברה מאוניברסיטת בר-אילן, ותואר שני במדיניות ציבורית מאוניברסיטת תל אביב. ביוני 2024 קיבל מאוניברסיטת רייכמן תואר דוקטור לשם כבוד על עשייתו למען ביטחון מדינת ישראל, על שנלחם כתושב כפר עזה בבוקר טבח שבעה באוקטובר, ועל תרומתו במסגרת מלחמת חרבות ברזל.
שומר מתגורר בקיבוץ כפר עזה מאז היותו בן 23. הוא נשוי ליפעת ואב לשלושה.
לקריאה נוספת

עמוס הראל, "תדע כל אם עברייה", כנרת זמורה-ביתן דביר, 2013